
Evidencijski broj: 2019-360



DOKUMENTACIJA O NABAVI

Predmet nabave:

 AUTOBUSI NA POGON STLAČENIM PRIRODNIM PLINOM PUTEM FINANCIJSKOG LEASINGA
OTVORENI POSTUPAK JAVNE NABAVE

EVIDENCIJSKI BROJ NABAVE:
2019-360
1.   OPĆI PODACI
1.1.   Naziv i sjedište naručitelja, OIB, broj telefona, broj telefaksa, internetska stranica, adresa elektroničke pošte te služba zadužena za kontakt

Na temelju Sporazuma o reguliranju međusobnih prava i obveza u postupcima javne nabave (KLASA: 400-01/17-002/223, URBROJ: 251-26-12/005-18-26) od 25. siječnja 2019. i Ovlaštenja od 21. listopad 2019. Grad Zagreb, Trg Stjepana Radića 1, Zagreb, OIB: 61817894937, telefon + 385 1 6101-111, telefaks: + 385 1 650-3832, www.zagreb.hr, adresa elektroničke pošte: javna.nabava@zagreb.hr, kao središnje tijelo za nabavu provodi postupak javne nabave za naručitelja:

ZAGREBAČKI ELEKTRIČNI TRAMVAJ d.o.o. Zagreb, Ozaljska 105, OIB: 52031999604
Komunikacija i svaka druga razmjena informacija između središnjeg tijela za nabavu i gospodarskih subjekata može se obavljati isključivo na hrvatskom jeziku i to isključivo putem sustava Elektroničkog oglasnika javne nabave Republike Hrvatske (EOJN) modul Pitanja/Pojašnjenja Dokumentacije o nabavi.
Služba zadužena za kontakt je Ured za javnu nabavu Grada Zagreba, putem elektroničke pošte: javna.nabava@zagreb.hr.

1.2.   Popis gospodarskih subjekata s kojima je naručitelj u sukobu interesa ili navod da takvi ne postoje u trenutku objave dokumentacije o nabavi

Ne postoje gospodarski subjekti s kojima središnje tijelo za nabavu ne smije sklopiti ugovor o javnoj nabavi.
1.3.   Vrsta postupka javne nabave

Otvoreni postupak javne nabave
1.4.   Procijenjena vrijednost nabave

Procijenjena vrijednost nabave iznosi: 30.000.000,00 kuna (bez PDV-a)

Sukladno odredbi članka 17. Zakona o javnoj nabavi procijenjena vrijednost nabave ne uključuje sve opcije i moguća obnavljanja ugovora.
1.5.   Vrsta ugovora o javnoj nabavi

Ugovor o javnoj nabavi robe.
1.6.   Ugovor o javnoj nabavi ili okvirni sporazum

Sklapa se ugovor o javnoj nabavi.

1.7.   Dinamički sustav nabave
Ne uspostavlja se dinamički sustav nabave.
1.8.   Elektronička dražba

Ne provodi se elektronička dražba.

1.9.   Internetska stranica na kojoj će biti objavljeno izvješće o provedenom savjetovanju sa zainteresiranim gospodarskim subjektima

Izvješće o provedenom savjetovanje sa zainteresiranim gospodarskim subjektima je na stranicama https://eojn.nn.hr/Oglasnik/  objavljeno dana 04.12.2019. i završilo dana 09.12.2019. Na istome je bilo primjedbi i prijedloga, te je objavljeno izvješće o prihvaćenim i neprihvaćenim primjedbama i prijedlozima.
2.   PODACI O PREDMETU NABAVE

2.1.   Opis predmeta nabave
Predmet nabave je: AUTOBUSI NA POGON STLAČENIM PRIRODNIM PLINOM PUTEM FINANCIJSKOG LEASINGA
Predmet nabave su autobusi za javni gradski prijevoz na pogon stlačenim prirodnim plinom putem financijskog leasinga na razdoblje od 60 mjeseci od čega se 80% vrijednosti predmeta leasinga otplaćuje u 60 mjesečnih rata. 

Gospodarski subjekti dužni su pri formiranju svojih ponuda voditi računa o: 

• topografskim i prometnim uvjetima javne prometne infrastrukture u Gradu Zagrebu i okolici kojom Naručitelj obavlja prijevoz putnika autobusima, a koji uključuju: ravničarsku i brdovitu konfiguraciju terena do maksimalno 1.000 m od razine mora, veliki broj stajališta sa među stajališnim razmacima od 1000 m, veliki broj križanja na kojima se promet regulira semaforima, samo djelomičnu odvojenost  kolnika za prometovanje gradskih autobusa, veliki broj sudionika u prometu. Posebnu pozornost treba obratiti na ovjes, kočenje, vučne karakteristike i eksploatacijski vijek pri čemu se mora uzeti u obzir režim pod kojima autobusi prometuju – uglavnom punim brojem sjedećih i stojećih mjesta. 

• meteorološkim uvjetima: umjerenom kontinentalnom klimom radi čega autobusi moraju osigurati pouzdanost pogona u rasponima temperature okoline od min -25 ͦC, max 45 ͦ C

Predmet javnog nadmetanja je nabava 15 gradskih niskopodnih autobusa koji kao pogonsko gorivo koriste stlačeni prirodni plin (SPP) s uslugom servisa u jamstvenom roku sukladno Troškovniku, Tehničkim specifikacijama i ostalim traženim uvjetima iz ove Dokumentaciji za nadmetanje. 

Autobusi koji su predmet nabave moraju biti novi, u ispravnom stanju, s potvrdom o izvršenoj homologaciji i potvrdom o ispunjavanju posebnih uvjeta za obavljanje djelatnosti javnog cestovnog prijevoza (autobus mora odgovarati Pravilniku ECE R 107.02, Pravilniku o tehničkim uvjetima vozila u prometu na cestama NN broj 85/16, 24/17 i 70/19, Pravilniku o uređajima, opremi i sustavima za pogon motornih vozila plinom NN broj 78/14, 97/14 i 62/18 i  Zakonu o prijevozu u cestovnom prometu NN 41/18).

Gospodarski subjekt je dužan o svom trošku organizirati osposobljavanje djelatnika naručitelja na lokaciji naručitelja u roku od 15 dana od dana isporuke vozila, ta se obuka odnosi na poslove vezane uz dnevno održavanje vozila (dnevni pregled vozila)  i to:

- za održavanje mehanike, motora, mjenjača i dijagnostika za minimalno 6 djelatnika minimalno 10 sati

- za održavanje elektro i elektronički dijelova minimalno 6 djelatnika minimalno 10 sati

- za zajedničku  podršku minimalno 1 djelatnik minimalno 6 sati

- za ispravno rukovanje autobusom i ekološka vožnja za minimalno 16 vozača i minimalno 4 vozača instruktora minimalno 6 sati.

Ponuđena vozila u cijelosti moraju odgovarati zahtjevima određenim u opisu predmeta nabave i tehničkoj specifikaciji koja je sastavni dio dokumentacije o nabavi.

Ponuditelj je obvezan osigurati redovan servis prema servisnim listama (intervalima) proizvođača vozila unutar jamstvenog roka na vozilo bez ograničenja kilometraže u ovlaštenom servisu ponuđenog proizvođača vozila. 

Usluge redovnog  servisa autobusa definirat će se između Naručitelja i Ugovaratelja.

Troškovi rada  i materijala/rezervnih dijelova vezanih uz obavljanje redovnih servisa prema servisnim listama ( intervalima) proizvođača vozila unutar jamstvenog roka na vozilo bez ograničenja kilometraže iskazuju se u jediničnoj cijeni autobusa. 

2.2.   Opis i oznaka grupe predmeta nabave te obrazloženje zašto predmet nabave nije podijeljen na grupe
Predmet nabave nije podijeljen na grupe. 

Predmet nabave nije podijeljen na grupe jer isti čini jedinstvenu cjelinu. Predmetne funkcije i poslovi međusobno su povezani i međuovisni te bi podjela na grupe učinila isporuku robe koja je predmet nabave neefikasnim i neučinkovitim. 
2.3.   Količina predmeta nabave

Količina predmeta nabave razvidna je iz troškovnika.
2.4.   Tehničke specifikacije

Tehničkim specifikacijama utvrđuju se tražene minimalne karakteristike robe koja se nabavlja.

Tehničke specifikacije nalaze se u prilogu dokumentacije o nabavi u troškovniku, prilogu tehnička specifikacija i shemama.
2.5.   Kriteriji za ocjenu jednakovrijednosti predmeta nabave
Ukoliko u troškovniku ili tehničkim specifikacijama postoji dodatak "ili jednakovrijedan" i ako gospodarski subjekt nudi jednakovrijedan proizvod mora na za to predviđenim mjestima troškovnika ili tehničke specifikacije, prema odgovarajućim stavkama, navesti podatke o proizvođaču i tipu odgovarajućeg proizvoda koji nudi te ako se to traži, i ostale podatke koji se odnose na taj proizvod.    

Ovisno o proizvodu, kao dokaz jednakovrijednosti, gospodarski subjekt mora dostaviti dokazno sredstvo o sukladnosti ponuđenog proizvoda sa zahtjevima ili kriterijima utvrđenima u troškovniku ili tehničkim specifikacijama (izvješće o testiranju od tijela za ocjenu sukladnosti ili potvrdu koju izdaje takvo tijelo, odnosno, tehničku dokumentaciju proizvođača),  odnosno ponuditelj je dužan u ponudi na zadovoljavajući način središnjem tijelu za nabavu dokazati  bilo kojim prikladnim sredstvom što uključuje i sredstva dokazivanja iz članka 213. Zakona o javnoj nabavi, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama. 

Naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način javnom naručitelju dokaže, bilo kojim prikladnim sredstvom što uključuje i sredstva dokazivanja iz članka 213. Zakona o javnoj nabavi, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Odredbe o normama

Ukoliko su u dokumentaciji o nabavi navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, ponuditelj treba ponuditi predmet nabave u skladu s normama iz dokumentacije o nabavi ili jednakovrijednim normama (jednakovrijednim rješenjima). Za svaku normu navedenu pod dotičnom  normizacijskom sustavu dozvoljeno je nuditi jednakovrijednu normu (jednakovrijedno rješenje), tehničko odobrenje odnosno uputu iz odgovarajuće hrvatske, europske ili međunarodne nomenklature.

Javni naručitelj koji zahtijeva određenu oznaku će prihvatiti svaku oznaku koja potvrđuje da radovi, roba ili usluge zadovoljavaju zahtjeve za jednakovrijednu oznaku.

Ako gospodarski subjekt iz dokazivih razloga koji nisu uzrokovani njegovim postupanjem nije mogao pribaviti oznaku koju je javni naručitelj naveo ili jednakovrijednu oznaku u okviru određenih rokova, javni naručitelj će prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi, roba ili usluge koje nudi ispunjavaju zahtjeve za određenu oznaku ili određene zahtjeve koje je naveo javni naručitelj.
2.6.   Troškovnik

Troškovnik se nalazi u prilogu dokumentacije o nabavi.

Gospodarski subjekt treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko ponuditelj izmijeni troškovnik koji se nalazi u prilogu dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna. Takvu ponudu središnje tijelo za nabavu će odbiti na temelju rezultata pregleda i ocjene.
2.7.   Mjesto izvršenja ugovora 

Mjesto izvršenja ugovora je grad Zagreb, Ozaljska 105.
2.8.   Rok početka i završetka izvršenja ugovora

Rok početka: od dana potpisa ugovora o financijskom leasingu

Rok isporuke autobusa je u roku  najviše 300 (tristo) dana od dana izdavanja narudžbenice izdane temeljem ugovor o javnoj nabavi. 
         Za svako vozilo izradit će se poseban Zapisnik o primopredaji vozila.

Rok završetka: razdoblje trajanje financijskog leasinga 60 (šezdeset) mjeseci

3.   OSNOVE ZA ISKLJUČENJE GOSPODARSKOG SUBJEKTA

3.1.   Obvezne osnove za isključenje gospodarskog subjekta 
3.1.1.   Osnove povezane s kaznenim presudama
Središnje tijelo za nabavu obvezno je isključiti gospodarskog subjekta u bilo kojem trenutku tijekom postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona te članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona te članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona te članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona te članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona te članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona te članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), 
ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. stavka 1. točke 1. podtočaka od a) do f) Zakona o javnoj nabavi i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Gospodarski subjekt kod kojeg su ostvarene osnove za isključenje može središnjem tijelu za nabavu dostaviti dokaze o mjerama koje je poduzeo (članak 255. stavak 2. Zakona o javnoj nabavi) kako bi dokazao svoju pouzdanost bez obzira na postojanje relevantne osnove za isključenje. U tom slučaju gospodarski subjekt treba ispuniti odgovarajući dio eESPD obrasca (Dio III. Osnove za isključenje, odjeljak A: Osnove povezane s kaznenim presudama – dio vezan za samokorigiranje (ukoliko je predviđeno eESPD obrascem)), kao preliminarni dokaz o mjerama koje je poduzeo.

Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama će se tražiti kao ažurirani popratni dokumenti.

Središnje tijelo za nabavu neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz članka 255. stavka 1. Zakona o javnoj nabavi do isteka roka zabrane u državi u kojoj je presuda na snazi.

Razdoblje isključenja gospodarskog subjekta iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.
Navedene odredbe odnose se i na podugovaratelje i na subjekte na čiju se sposobnost gospodarski subjekt oslanja. 


Ako središnje tijelo za nabavu utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana. Središnje tijelo za nabavu će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje.

dokumenti kojima se dokazuje da ne postoje osnove za isključenje
Gospodarski subjekt je obvezan u ponudi dostaviti ispunjenu europsku jedinstvenu dokumentaciju o nabavi (eESPD) – Dio III. Osnove za isključenje, odjeljak A: Osnove povezane s kaznenim presudama, za svaki gospodarski subjekt koji sudjeluje u postupku javne nabave.
Središnje tijelo za nabavu će prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, središnje tijelo za nabavu će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.
Oborivo se smatra da su dokazi iz članka 265. stavka 1. Zakona o javnoj nabavi ažurirani ako nisu stariji od dana u kojem ističe rok za dostavu ponuda.
Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako isti ne obuhvaćaju sve navedene osnove za isključenje, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Navedenu izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi pravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Oborivo se smatra da su dokazi iz članka 265. stavka 1. Zakona o javnoj nabavi ažurirani ako nisu stariji od dana u kojem ističe rok za dostavu ponuda.

3.1.2.   Osnove povezane s plaćanjem poreza ili doprinosa za socijalno osiguranje
Središnje tijelo za nabavu obvezno je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Središnje tijelo za nabavu neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.


Navedene odredbe odnose se i na podugovaratelje i na subjekte na čiju se sposobnost gospodarski subjekt oslanja. 



Ako središnje tijelo za nabavu utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana. Središnje tijelo za nabavu će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje.
dokumenti kojima se dokazuje da ne postoje osnove za isključenje
Gospodarski subjekt je obvezan u ponudi dostaviti ispunjenu europsku jedinstvenu dokumentaciju o nabavi (eESPD) – Dio III. Osnove za isključenje, odjeljak B: Osnove povezane s plaćanjem poreza ili doprinosa za socijalno osiguranje, za svaki gospodarski subjekt koji sudjeluje u postupku javne nabave.
Središnje tijelo za nabavu će prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, središnje tijelo za nabavu će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.

Oborivo se smatra da su dokazi iz članka 265. stavka 1. Zakona o javnoj nabavi ažurirani ako nisu stariji od dana u kojem ističe rok za dostavu ponuda.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti navedeni dokumenti ili ako isti ne obuhvaćaju sve navedene osnove za isključenje, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Oborivo se smatra da su dokazi iz članka 265. stavka 1. Zakona o javnoj nabavi ažurirani ako nisu stariji od dana u kojem ističe rok za dostavu ponuda.

3.2.   Ostale osnove za isključenje gospodarskog subjekta 

Središnje tijelo za nabavu može isključiti gospodarskog subjekta iz postupka javne nabave ako:

1.   gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija

2.   je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C, poglavlja 4 Zakona o javnoj nabavi.

Gospodarski subjekt kod kojeg su ostvarene osnove za isključenje može središnjem tijelu za nabavu u dostaviti dokaze o mjerama koje je poduzeo (članak 255. stavak 2. Zakona o javnoj nabavi) kako bi dokazao svoju pouzdanost bez obzira na postojanje relevantne osnove za isključenje. U tom slučaju gospodarski subjekt treba, ukoliko je primjenjivo, ispuniti odgovarajući dio eESPD obrasca (Dio III. Osnove za isključenje, odjeljak C: Osnove povezane s insolventnošću, sukobima interesa ili poslovnim prekršajima (u dijelu koji se odnosi na navedene osnove za isključenje) -  dio vezan za samokorigiranje (ukoliko je predviđeno eESPD obrascem)), kao preliminarni dokaz o mjerama koje je poduzeo.

Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama će se tražiti kao ažurirani popratni dokumenti.

Središnje tijelo za nabavu neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave na određeno vrijeme nema pravo korištenja ove mogućnosti do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje je dvije godine od dana dotičnog događaja.

Navedene odredbe odnose se i na podugovaratelje i na subjekte na čiju se sposobnost gospodarski subjekt oslanja. 



Ako središnje tijelo za nabavu utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana. Središnje tijelo za nabavu će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje.
dokumenti kojima se dokazuje da ne postoje osnove za isključenje
Gospodarski subjekt je obvezan u ponudi dostaviti ispunjenu europsku jedinstvenu dokumentaciju o nabavi (eESPD) – Dio III. Osnove za isključenje, odjeljak C: Osnove povezane s insolventnošću, sukobima interesa ili poslovnim prekršajima – u dijelu koji se odnosi na navedene osnove za isključenje, i to:

- PRIJEVREMENI RASKID, NAKNADA ŠTETE ILI DRUGE USPOREDIVE SANKCIJE,

- LAŽNO PRIKAZIVANJE, PRIKRIVANJE INFORMACIJE, NEMOGUĆNOST PODNOŠENJA TRAŽENIH DOKUMENATA I PRIKUPLJANJE POVJERLJIVIH INFORMACIJA U OVOM POSTUPKU,

za svaki gospodarski subjekt koji sudjeluje u postupku javne nabave.
4.   KRITERIJI ZA ODABIR GOSPODARSKOG SUBJEKTA 
4.1.   Uvjeti sposobnosti za obavljanje profesionalne djelatnosti 

4.1.1.   Upis u sudski, obrtni, strukovni ili drugi odgovarajući registar

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

dokumenti kojima se dokazuje ispunjavanje kriterija za odabir gospodarskog subjekta

Gospodarski subjekt kao dokaz sposobnosti dostavlja ispunjeni eESPD obrazac - Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti: upis u strukovni registar ili upis u obrtni registar.

Središnje tijelo za nabavu će prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, središnje tijelo za nabavu će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:
izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

4.2.   Uvjeti tehničke i stručne sposobnosti i njihove minimalne razine 
4.2.1.   Popis glavnih isporuka robe
Gospodarski subjekt mora dokazati da je u godini u kojoj je započeo postupak javne nabave i tijekom tri godine koje prethode toj godini isporučio robu istu ili sličnu predmetu nabave. Zbroj vrijednosti (bez PDV-a) najviše 4 (četiri) isporuke/isporuka robe mora biti minimalno u visini procijenjene vrijednosti nabave. Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno isporučiti robu koja je predmet nabave.

dokumenti kojima se dokazuje ispunjavanje kriterija za odabir gospodarskog subjekta

Gospodarski subjekt kao dokaz sposobnosti dostavlja ispunjeni eESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1b).

Ukoliko se gospodarski subjekt radi dokazivanja tehničke i stručne sposobnosti oslanja na sposobnost drugih gospodarskih subjekata (člana zajednice ponuditelja, podugovaratelja, drugog gospodarskog subjekta) kao dokaz sposobnosti dostavlja i ispunjeni eESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1b) za člana zajednice ponuditelja i/ili podugovaratelja i/ili drugog gospodarskog subjekta na čiju se sposobnost oslanja.

Središnje tijelo za nabavu će prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, središnje tijelo za nabavu će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:
popis glavnih isporuka robe izvršenih u godini u kojoj je započeo postupak javne nabave i tijekom tri godine koje prethode toj godini. Popis glavnih isporuka robe mora sadržavati vrijednost robe (bez PDV-a), datum te naziv druge ugovorne strane.
4.2.2.   Podaci o angažiranim tehničkim stručnjacima ili tehničkim tijelima

Gospodarski subjekt mora za izvršenje predmeta nabave angažirati slijedeće tehničke stručnjake/tehnička tijela:
Tehnička tijela:
Servisni centar za potrebe otklanjanja kvara na vozilu  u jamstvenom roku. Ponuditelj je u obvezi osigurati servisnu mrežu (pokretnu i nepokretnu), a koja je u funkciji ovlaštenog servisa za ponuđenu marku vozila.

·  Certifikat ovlaštenog servisa za održavanje predmetnih vozila u jamstvenom roku i izvan  jamstvenog roka

·  Radionicu s minimalno tri servisna mjesta za prihvat autobusa, u cijelosti natkriven i zatvoren prostor

·  Mobilni servis za hitne popravke u vremenu od 0 – 24 sata svakog dana na području prometovanja vozila Naručitelja

Tehnički stručnjaci:

· 1 inženjer tehničke struke rukovodećeg kadra za organizaciju otklanjanja kvarova na vozilima i opremi za predmetna vozila

· 3 radnika automehaničarske struke koji posjeduju certifikat proizvođača vozila za otklanjanje kvarova na predmetnim vozilima

· 1 radnik autoelektričarske struke koji posjeduje certifikat proizvođača vozila za otklanjanje kvarova na predmetnim vozilima

Jedna osoba ne može obavljati više od jedne navedene funkcije.

Ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum stručnjaka tražen dokumentacijom o nabavi.


Obrazloženje: 
Naručitelj autobusima obavlja javni linijski prijevoz putnika u gradu Zagrebu i okolici i svakodnevno mora osigurati izlaznost dovoljnog broja autobusa kako bi održao redovan red vožnje na svim gradskim i prigradskim linijama. Naručitelju je od iznimne važnosti da se pri popravcima primjenjuju tehnologije, rezervni dijelovi, materijali, normativi i radni procesi propisni od strane proizvođača autobusa te da popravak autobusa bude brz i kvalitetno izveden od strane djelatnika obučenih za korištenje dijagnostičkih uređaja za otkrivanje i uklanjanje kvara, . Zbog navedenih razloga naručitelj traži da gospodarski subjekt raspolaže radnicima s navedenim stručnim kvalifikacijama.

dokumenti kojima se dokazuje ispunjavanje kriterija za odabir gospodarskog subjekta

Gospodarski subjekt kao dokaz sposobnosti dostavlja ispunjeni eESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 2.

Ukoliko se gospodarski subjekt radi dokazivanja tehničke i stručne sposobnosti oslanja na sposobnost drugih gospodarskih subjekata (člana zajednice ponuditelja, podugovaratelja, drugog gospodarskog subjekta) kao dokaz sposobnosti dostavlja i ispunjeni eESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 2 za člana zajednice ponuditelja i/ili podugovaratelja i/ili drugog gospodarskog subjekta na čiju se sposobnost oslanja.

Središnje tijelo za nabavu će prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, središnje tijelo za nabavu će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

izjava ponuditelja kojima se potvrđuje angažman tehničkih stručnjaka/tehničkih tijela  na kojoj su navedena imena i prezimena tehničkih stručnjaka , adresa i opremljenost  ovlaštenog servisnog centra . Ponuditelj uz izjavu treba dostaviti potpisanu i ovjerenu izjavu proizvođača autobusa ili ovlaštenog zastupnika / predstavnika proizvođača s kojom  potvrđuju navodi.
4.2.3.   Opisi ili Fotografije čija autentičnost mora biti potvrđena na zahtjev naručitelja

Gospodarski subjekt mora s obzirom na proizvode koji se moraju isporučiti dostaviti slijedeće opise/fotografije čija autentičnost mora biti potvrđena na zahtjev naručitelja:
Katalog proizvođača, brošuru  proizvođača, tehnički opis ili drugi dokument, a iz kojeg su vidljive osnovne tražene tehničke specifikacije predmeta nabave (min dužina, širina, visina vozila, broj vrata, snaga i tip motora, mjenjač, broj putničkih mjesta), 
Fotografije ili sheme ponuđenog tipa vozila. 

Fotografije ili sheme moraju prikazivati minimalno prednju, bočnu, stražnju stranu i unutrašnjost vozila.

dokumenti kojima se dokazuje ispunjavanje kriterija za odabir gospodarskog subjekta

Gospodarski subjekt kao dokaz sposobnosti dostavlja ispunjeni eESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 11.

Ukoliko se gospodarski subjekt radi dokazivanja tehničke i stručne sposobnosti oslanja na sposobnost drugih gospodarskih subjekata (člana zajednice ponuditelja, podugovaratelja, drugog gospodarskog subjekta) kao dokaz sposobnosti dostavlja i ispunjeni eESPD obrazac - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 11 za člana zajednice ponuditelja i/ili podugovaratelja i/ili drugog gospodarskog subjekta na čiju se sposobnost oslanja.

Središnje tijelo za nabavu će prije donošenja odluke provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, središnje tijelo za nabavu će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, i to:

Katalog proizvođača, brošuru  proizvođača, tehnički opis ili drugi dokument, a iz kojeg su vidljive osnovne tražene tehničke specifikacije predmeta nabave (min dužina, širina, visina vozila, broj vrata, snaga i tip motora, mjenjač, broj putničkih mjesta). Ako iz Kataloga proizvođača, brošure  proizvođača, tehničkog opisa ili drugog dokumenta, a iz kojeg su vidljive osnovne tražene tehničke specifikacije predmeta nabave (min dužina, širina, visina vozila, broj vrata, snaga i tip motora, mjenjač, broj putničkih mjesta), nije vidljiva ponuđena tehnička funkcionalnost/opis i sl. ponuditelj će uz Katalog proizvođača, brošuru  proizvođača, tehnički opis ili drugi dokument, a iz kojeg su vidljive osnovne tražene tehničke specifikacije predmeta nabave (min dužina, širina, visina vozila, broj vrata, snaga i tip motora, mjenjač, broj putničkih mjesta), biti dužan dostaviti potpisanu i ovjerenu izjavu proizvođača ili ovlaštenog zastupnika/predstavnika proizvođača s kojom potvrđuje da ponuđeno odgovora traženim tehničkim specifikacijama uz navođenje vrijednosti traženih funkcionalnosti.
Fotografije ili sheme ponuđenog tipa vozila. Fotografije ili sheme moraju prikazivati minimalno prednju, bočnu, stražnju stranu i unutrašnjost vozila.
4.3.   Uvjeti sposobnosti u slučaju zajednice gospodarskih subjekata 
Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim Zakonom o javnoj nabavi i dokumentacijom o nabavi.

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponudbeni list zajednice gospodarskih subjekata mora sadržavati podatke iz članka 7. stavka 2. točke 2. Pravilnika o dokumentaciji o nabavi te ponudi u postupcima javne nabave za svakog člana zajednice uz obveznu naznaku člana koji je voditelj zajednice te ovlašten za komunikaciju sa središnjim tijelom za nabavu.
Svi članovi zajednice gospodarskih subjekata obvezni su dostaviti zasebni eESPD obrazac. U tom slučaju svi članovi zajednice su obvezni u svom eESPD obrascu popuniti - Dio II. Podaci o gospodarskom subjektu, Odjeljak A: Podaci o gospodarskom subjektu: OBLIK SUDJELOVANJA  sa DA te ostalim traženim podacima (a, b i c-ako je primjenjivo).
4.4.   Uvjeti sposobnosti u slučaju podugovaratelja te u slučaju oslanjanja na sposobnost drugih subjekata 
Gospodarski subjekt se može radi dokazivanja ispunjavanja uvjeta ekonomske i financijske sposobnosti (ukoliko se traži) te tehničke i stručne sposobnosti osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati središnjem tijelu za nabavu da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. U tom slučaju gospodarski subjekt koji je podnio ekonomski najpovoljniju ponudu kao dio ažurnih popratnih dokumenata će na zahtjev središnjeg tijela za nabavu dostaviti dokaz, te se ne dostavlja u ponudi.

Središnje tijelo za nabavu će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz članka 275. stavka 1. Zakona o javnoj nabavi, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.
Gospodarski subjekt koji samostalno podnosi ponudu, ali se oslanja na sposobnosti najmanje jednog drugog gospodarskog subjekta, u ponudi dostavlja ispunjen eESPD obrazac za sebe zajedno sa zasebnim ispunjenim eESPD obrascem za svaki gospodarski subjekt na koji se oslanja. U tom slučaju gospodarski subjekt u svom eESPD obrascu popunjava - Dio II. Podaci o gospodarskom subjektu, Odjeljak C: Podaci o oslanjanju na sposobnost drugih subjekata: OSLANJANJE  sa DA.
Gospodarski subjekt koji namjerava dati dio ugovora o javnoj nabavi u podugovor obvezan je u svom eESPD obrascu popuniti - Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 10, 
te u ponudi dostaviti: 

1.  
navesti koji dio ugovora namjerava dati u podugovor (predmet ili količina, vrijednost ili postotni udio) 

2.  
navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) 

3.  
dostaviti europsku jedinstvenu dokumentaciju o nabavi za podugovaratelja.



Ukoliko se gospodarski subjekt koji namjerava dati dio ugovora o javnoj nabavi u podugovor ne oslanja na sposobnost podugovaratelja radi dokazivanja ispunjavanja uvjeta tehničke i stručne sposobnosti iz točke 4. dokumentacije o nabavi, tada u svom eESPD obrascu popunjava - Dio II. Podaci o gospodarskom subjektu, Odjeljak D: Podaci o podugovarateljima na čije se sposobnosti gospodarski subjekt ne oslanja: PODUGOVARANJE sa DA te ostalim traženim podacima.



Ako je gospodarski subjekt dio ugovora o javnoj nabavi dao u podugovor podaci o imenovanim podugovarateljima i dijelovi ugovora koje će oni izvršavati obvezni su sastojci ugovora o javnoj nabavi. 

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu priložiti račune svojih podugovaratelja koje je prethodno potvrdio.

U slučaju promjene pougovaratelja, uvođenju jednog ili više novih podugovaratelja, preuzimanju izvršenja dijela ugovora o javnoj nabavi koji je prethodno dan u podugovor, primjenjuju se odredbe članka 224. i članka 225. Zakona o javnoj nabavi.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi. 
5.   EUROPSKA JEDINSTVENA DOKUMENTACIJA O NABAVI (ESPD)

5.1.   Obveza dostave ESPD-a kao preliminarnog dokaza

Gospodarski subjekt obvezan je u ponudi dostaviti europsku jedinstvenu dokumentaciju o nabavi, odnosno, ESPD obrazac (ažurirana formalna izjava gospodarskog subjekta) kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

2. ispunjava tražene kriterije za odabir gospodarskog subjekta.

Gospodarski subjekt dostavlja europsku jedinstvenu dokumentaciju o nabavi u ponudi. Europska jedinstvena dokumentacija o nabavi dostavlja se isključivo u elektroničkom obliku. 

Središnje tijelo za nabavu će prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente, osim ako već posjeduje te dokumente. Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave središnjem tijelu za nabavu te dokazuju ono što je gospodarski subjekt naveo u ESPD-u.
Oborivo se smatra da su dokazi iz članka 265. stavka 1. Zakona o javnoj nabavi ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje.

Ukoliko središnje tijelo za nabavu zatraži dostavu ažuriranih popratnih dokumenata, a ponuditelj koji je podnio ekonomski najpovoljniju ponudu ne dostavi iste u ostavljenom roku ili njima ne dokaže da ispunjava uvjete iz članka 260. stavka 1. točaka 1. – 3. Zakona o javnoj nabavi, središnje tijelo za nabavu je obvezno odbiti ponudu tog ponuditelja te postupiti sukladno članku 263. stavku 1.  Zakona o javnoj nabavi u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.
5.2.   Upute za popunjavanje ESPD obrasca

Središnje tijelo za nabavu je na temelju podataka iz ove dokumentacije o nabavi kroz sustav EOJN kreiralo elektroničku verziju eESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu) priložio ovoj dokumentaciji o nabavi.

Gospodarski subjekt obvezni su u e-ESPD obrascu (u.xml formatu) izraditi i dostaviti svoje odgovore sukladno definiranim zahtjevima središnjeg tijela za javnu nabavu. 

Upute za preuzimanje e-ESPD zahtjeva te kreiranje e-ESPD odgovora:

e-ESPD zahtjev središnjeg tijela za javnu nabavu gospodarski subjekti preuzimaju u .xml formatu na popisu objava kao dio dokumentacije o nabavi te kroz platformu EOJN RH kreiraju odgovor.

Kreiranje e-ESPD odgovora u EOJN RH kroz modul ESPD:

U  izborniku "ESPD" odabire se "Moji ESPD" te odabrati  polje „Novi ESPD odgovor“

Učitati preuzeti ESPD zahtjev u xml formatu.

Nakon učitavanja EOJN RH automatski ispisuje osnovne podatke o postupku, a gospodarski subjekt upisuje odgovore za tražene podatke koristeći navigaciju EOJN RH, („dalje“, „Spremi i dalje“ i „Natrag“). E-ESPD obrasca – odgovor generira se u pdf. i .xml formatu. e-ESPD odgovor  generira se u pdf. i .xml formatu te ga gospodarski subjekt preuzima u .zip datoteci na svoje računalo. U trenutku predaje elektroničke ponude gospodarski subjekt prilaže generirani e-ESPD obrazac – odgovor u .xml formatu. Osim popunjavanja e-ESPD obrasca kroz platformu EOJN RH, gospodarski subjekt može dostaviti e-ESPD obrazac ispunjen kroz servis za elektroničko popunjavanje ESPD-a (.xml format) Europske komisije koji je dostupan na internetskoj adresi:

https://ec.europa.eu/growth/tools-databases/espd/filter?lang=hr

eESPD obrazac mora biti popunjen u slijedećim dijelovima: 

Dio I. Podaci o postupku nabave i javnom naručitelju ili naručitelju 

Dio II. Podaci o gospodarskom subjektu. 

Dio III. Osnove za isključenje: 

A: Osnove povezane s kaznenim presudama 

B: Osnove povezane s plaćanjem poreza ili doprinosa za socijalno osiguranje 

C: Osnove povezane s insolventnošću, sukobima interesa ili poslovnim prekršajem – prema naznačenom u točki 3.2. dokumentacije o nabavi 

Dio IV. Kriteriji za odabir gospodarskog subjekta – prema naznačenom u točki 4. dokumentacije o nabavi
Gospodarski subjekt koji samostalno podnosi ponudu i ne oslanja se na sposobnosti drugih gospodarskih subjekata dužan je ispuniti jedan ESPD obrazac.

Svi članovi zajednice gospodarskih subjekata obvezni su dostaviti zasebni ESPD obrazac.

Gospodarski subjekt koji samostalno podnosi ponudu, ali se oslanja na sposobnosti najmanje jednog drugog gospodarskog subjekta, u ponudi dostavlja ispunjen ESPD obrazac za sebe zajedno sa zasebnim ispunjenim ESPD obrascem za svaki gospodarski subjekt na koji se oslanja.
ESPD obrazac ne mora biti potpisan i ovjeren, smatra se da ponuda dostavljena elektroničkim sredstvima komunikacije putem Elektroničkog oglasnika javne nabave obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.
6.   PODACI O PONUDI
6.1.   Sadržaj i način izrade ponude
Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

Dokumentaciju o nabavi gospodarski subjekt može preuzeti s internetskih stranica Narodnih novina (https://eojn.nn.hr/Oglasnik/). 

Ponudu obavezno sačinjavaju:

1.   popunjeni ponudbeni list, uključujući uvez ponude sukladno obrascu Elektroničkog oglasnika javne nabave

2.   popunjeni troškovnik 
3.   popunjena tehnička specifikacija

4.   popunjen ESPD obrazac u.xml formatu
5.   jamstvo za ozbiljnost ponude traženo točkom 7.2.1.
Pojašnjenja radi, ukoliko se jamstvo dostavlja u obliku bankarske garancije, ono se dostavlja  papirnato, tj. odvojeno od elektroničke dostave ponude. Ukoliko se uplaćuje polog, potvrda o uplati novčanog pologa dostavlja se u sklopu e-ponude.

Smatra se da ponuda dostavljena elektroničkim sredstvima komunikacije putem Elektroničkog oglasnika javne nabave obvezuje ponuditelja u roku valjanosti ponude neovisno o tome je li potpisana ili nije te središnje tijelo za nabavu ne smije odbiti takvu ponudu samo zbog toga razloga.

Elektronički oglasnik javne nabave osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani.

Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju. Ponuda ili njezin dio koji se dostavljaju sredstvima komunikacije koja nisu elektronička izrađuju se na način da čine cjelinu. Ponuda ili njezin dio se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u ponudi kao dio ponude.

Ponuditelj može do isteka roka za dostavu ponuda mijenjati svoju ponudu ili od nje odustati.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarsku subjekti dužni su, na zahtjev središnjeg tijela za nabavu, dostaviti akt/akte koji/koje su naveli kao pravu osnovu temeljem koje su podaci označeni tajnima, a sve radi provjere postojanja pravne osnove, odnosno, preispitivanja osnovanosti primjene i označavanja dokumenta tajnim.
Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom. Navedene podatke, ukoliko ih je gospodarski subjekt označio tajnom, središnje tijelo za nabavu smije otkriti, a sve sukladno odredbi članka 53. stavka 4. Zakona o javnoj nabavi.
6.2.   Način dostave ponude
6.2.1.   Dostava ponude elektroničkim sredstvima komunikacije

Ponuda se dostavlja elektroničkim sredstvima komunikacije putem Elektroničkog oglasnika javne nabave RH, vezujući se na elektroničku objavu poziva na nadmetanje te na elektronički pristup dokumentaciji o nabavi. 

Elektronički prijenos i objava obavijesti javne nabave, dokumentacije o nabavi te elektronički prijenos i dostava ponuda provodi se putem EOJN RH.

Središnje tijelo za nabavu i gospodarski subjekti komuniciraju i razmjenjuju podatke elektroničkim sredstvima sukladno odredbama Zakona o javnoj nabavi putem EOJN RH.
Komunikacija, razmjena i pohrana informacija obavlja se na način da se očuva integritet podataka i tajnost ponuda.

Središnje tijelo za nabavu otklanja svaku odgovornost vezanu uz mogući neispravan rad EOJN RH, zastoj u radu EOJN-a ili nemogućnost zainteresiranoga gospodarskog subjekta da ponudu dostavi elektroničkim sredstvima komunikacije u danome roku putem EOJN. U slučaju nedostupnosti EOJN primijenit će se odredbe članaka 239. do 241. Zakona o javnoj nabavi.

EOJN RH kriptira ponudu na način da onemogući uvid u ponudu prije isteka roka za dostavu ponuda. Sadržaj ponuda smije se razmatrati tek nakon isteka roka za njihovu dostavu.

Detaljne upute o dostavi ponuda elektroničkim sredstvima komunikacije te informacije u vezi sa specifikacijama koje su potrebne za elektroničku dostavu ponuda, uključujući i kriptografsku zaštitu, dostupne su na stranicama EOJN-a na adresi: https://eojn.nn.hr/Oglasnik/.
6.2.2.   Dostava dijelova ponude sredstvima komunikacije koja nisu elektronička

Obvezna je dostava ponuda elektroničkim sredstvima komunikacije putem EOJN RH, osim u iznimnim slučajevima propisanim Zakona o javnoj nabavi, kada se ponuda ili njezin dio mogu dostaviti sredstvima komunikacije koja nisu elektronička, kao npr. u slučaju dostave izvornika dokumenata ili dokaza koje nije moguće dostaviti elektroničkim sredstvima komunikacije (npr. jamstvo za ozbiljnost ponude u obliku bankarske garancije), itd.

U tom slučaju dio ponude dostavlja se u zatvorenoj omotnici na adresu središnjeg tijela za nabavu navedenu u dokumentaciji o nabavi. Na omotnici ponude mora biti naznačeno: naziv i adresa središnjeg tijela za nabavu, naziv i adresa ponuditelja, evidencijski broj nabave, naziv predmeta nabave, naznaka »dio ponude koji se dostavlja odvojeno« i naznaka »ne otvaraj«.
Zatvorenu omotnicu s dijelom ponude gospodarski subjekt ili šalje poštom preporučeno na adresu: Grad Zagreb, Ured za javnu nabavu, Avenija Dubrovnik 15, I kat, soba 105, 10020 Zagreb ili predaje neposredno u sobu 105 na I. katu na istoj adresi. 

Dijelovi ponude koji se dostavljaju sredstvima komunikacije koja nisu elektronička moraju biti dostavljeni prije isteka roka za dostavu ponuda te se u tom slučaju ponuda smatra dostavljenom u trenutku dostave ponude elektroničkim sredstvima komunikacije.
Napomena

Dijelovi ponude koji se dostavljaju sredstvima komunikacije koja nisu elektronička će se smatrati pristiglim kad stvarno stigne središnjem tijelu za nabavu prije isteka roka za dostavu ponude. Dakle,  nije dostatno da pismeno bude predano ovlaštenom poštanskom posredniku u roku za dostavu ponuda.
6.3.   Varijante ponude

Varijante ponude nisu dopuštene.
6.4.   Način određivanja cijene ponude i valuta ponude
Cijena ponude piše se brojkama u apsolutnom iznosu i izražava se u eurima.
        Cijena je nepromjenjiva za cijelo vrijeme trajanja leasinga osim u slučajevima  nastanka realnih       troškova za ponuditelja zbog promjene zakonske regulative, odnosno izmjene naknada ( davanja) propisanih zakonom ili drugim propisom u vremenu od otvaranja ponuda do isporuke vozila . 

Nakon isporuke vozila cijena leasing obroka nepromjenjiva je za cijelo vrijeme trajanja leasinga. 

         Cijena ponude izražava se za cjelokupan predmet nabave. 
U cijenu ponude moraju biti uključeni troškovi do registracije vozila,  troškovi osposobljavanja djelatnika naručitelja, troškovi redovnog servisa autobusa prema servisnim listama ( intervalima) proizvođača vozila unutar jamstvenom roku na vozilo bez ograničenja kilometraže, u ovlaštenom servisu ponuđenog proizvođača vozila . 
Cijenu ponude čine:
- Iznos mjesečne rate x 60 mjeseci

- Učešće

- Otkupna vrijednost u iznosu od 1.000,00 EUR-a

- Jednokratni trošak obrade

Troškovi rada i materijala/rezervnih dijelova vezanih uz obavljanje redovnih servisa prema servisnim listama ( intervalima)  proizvođača kroz jamstveni rok na cijelo vozilo.
Uvjeti financijskog leasinga:

Učešće 20% bruto nabavne vrijednosti leasinga sa odgodom 60 dana od dana isporuke objekta leasinga 

Valuta: EUR

Razdoblje financiranja: 60 mjeseci 

Kamatna stopa: fiksna

Financijski leasing započinje danom isporuke objekta leasinga Naručitelju;

Razdoblje plaćanja: mjesečno;

Uplata jednokratnog troška obrade: u roku 15 dana od isporuke objekta leasinga i zaprimanja računa;

Plaćanjem otkupne vrijednosti i svih ostalih dospjelih potraživanja po ugovoru, Naručitelj postaje vlasnik vozila;

Cijena predmeta nabave je izražena u EUR-ima i ne može se mijenjati.
Ponuditelj će dostaviti Otplatni plan leasinga u 60 mjesečnih rata izražen u EUR-ima na traženje Naručitelja.

Gospodarski subjekt treba popuniti priloženi troškovnik i upisati sve jedinične i ukupne cijene, kao i sveukupni iznos.


Iznose u eurima preračunava se  u kunsku protuvrijednost. Preračunavanje se provodi na temelju               srednjeg tečaja u kunama za eure Hrvatske narodne banke, važećeg na dan otvaranja ponuda. 
Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Uvezu ponude, vrijedi cijena ponude bez poreza na dodanu vrijednost izražena u Troškovniku. 

Ako Ponuditelj ne postupi u skladu sa zahtjevima iz ovog poglavlja ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.
Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku, a sve sukladno članku 21. Pravilnika o dokumentaciji o nabavi te ponudi u postupcima javne nabave.
6.5.   Kriterij za odabir te relativni ponder kriterija
Kriterij odabira ponude je ekonomski najpovoljnija ponuda (ENP). 

Kriteriji za odabir ekonomski najpovoljnije ponude i njihov relativan značaj:

	Redni broj
	Kriterij
	Broj bodova

	1.
	Cijena ponude
	70 bodova

	2.
	Jamstveni rok na cijelo vozilo ( JA) 
	20 bodova

	3.
	Jamstveni rok na pogonsku grupu (JP)
	10 bodova

	
	Maksimalni broj bodova
	100 bodova


Ukupni broj bodova pojedinog ponuditelja središnje tijelo za nabavu će dobiti zbrajanjem bodova dobivenih prema navedenim kriterijima: 

UB = CP + JA+JP
pri čemu je:

UB – ukupan broj bodova

CP – broj bodova ostvaren za ponuđenu cijenu

JA – broj bodova ostvaren za ponuđeni jamstveni rok na na cijelo vozilo 
JP - broj bodova ostvaren za ponuđeni na pogonsku grupu

Ekonomski najpovoljnija ponuda je valjana ponuda s najvećim ukupnim brojem bodova (UB) 

Izračun broja bodova iskazivati će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, središnje tijelo za nabavu će odabrati ponudu koja je zaprimljena ranije.

1.  Financijski kriterij-cijena ponude (CP)

Bodovna vrijednost prema ovom kriteriju izračunava se prema slijedećoj formuli:

CP = (Cmin/Cp) x 70

gdje je:

CP - bodovi po kriteriju cijene

Cp - cijena iz ponude ponuditelja koja se ocjenjuje (bez PDV-a)

Cmin - najniža cijena od svih ponuđenih valjanih ponuda (bez PDV-a)

Maksimalan broj bodova koji ponuditelj može dobiti prema ovom kriteriju je 70.

2.  Nefinancijski kriterij – Jamstveni rok  na cijelo vozilo  (JA)  
Jamstvo na  cijelo vozilo predstavlja jamstvo za kompletan autobus  koji daju proizvođači - minimum 24 (dvadesetčetiri) mjeseca, ali ponuditelj ima mogućnost nuđenja produženog jamstva. Ponude će se vrednovati na način da se ponudi s najduljim jamstvenim rokom na  cijelo vozilo dodijeli 20 bodova, a ostale ponude se vrednuju u usporedbi s ponudom s najduljim jamstvenim rokom:: 

JA = (Jo/Jn) x 20

gdje je:

JA - broj bodova koje je dobila ponuda za ponuđeni jamstveni rok na cijelo vozilo 
Jn - najduži ponuđeni jamstveni rok na cijelo vozilo 

Jo - jamstveni rok koji je ponuđen u ponudi koja se ocjenjuje 

Maksimalan broj bodova koji ponuditelj može dobiti prema ovom kriteriju je 20.

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 36, 48 i sl.), a dostavlja se u obliku izjave ponuditelja u slobodnoj formi te se učitava (pojašnjenja radi, engleska inačica tzv. upload) prilikom predaje ponude.

Ponuđeni jamstveni rok mora se iskazati kao jedinstveni jamstveni rok za cjelokupan predmet nabave.
Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok.

3. Nefinancijski kriterij – Jamstveni rok  na pogonsku grupu (JM)  
Jamstvo na pogonsku grupu obuhvaća motor, mjenjač i pogonske osovine iznosi 24 (dvadesetčetiri) mjeseca, ali i za ovo jamstvo ponuditelj ima mogućnost nuđenje produženog jamstva. Ponude će se vrednovati na način da se ponudi s najduljim jamstvenim rokom na pogonsku grupu dodijeli 10 bodova, a ostale ponude se vrednuju u usporedbi s ponudom s najduljim jamstvenim rokom:

JM = (Jo/Jn) x 10

gdje je:

JM - broj bodova koje je dobila ponuda za ponuđeni jamstveni rok na pogonsku grupu

Jn - najduži ponuđeni jamstveni rok na pogonsku grupu

Jo - jamstveni rok koji je ponuđen u ponudi koja se ocjenjuje 

Maksimalan broj bodova koji ponuditelj može dobiti prema ovom kriteriju je 10.

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 36, 48 i sl.), a dostavlja se u obliku izjave ponuditelja u slobodnoj formi te se učitava (pojašnjenja radi, engleska inačica tzv. upload) prilikom predaje ponude.

Ponuđeni jamstveni rok mora se iskazati kao jedinstveni jamstveni rok za cjelokupan predmet nabave.
Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok.

6.6.   Jezik i pismo na kojem se izrađuje ponuda

Ponuda se izrađuje na hrvatskom jeziku i latiničnom pismu.
Ukoliko su neki od dokumenata i/ili dokaza traženih dokumentacijom o nabavi na stranom jeziku, gospodarski subjekt je dužan dostaviti i prijevod dokumenta/dokaza na hrvatski jezik 

Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik.

Ukoliko dostavljeni prijevod (koji nije ovjeren) ostavlja nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj zadržava pravo i to primjenom odredbe čl. 263. st. 2. ZJN 2016 u svrhu objašnjenja i nadopune, zatražiti dostavu ovjerenog prijevoda u odnosu na isprave potvrde taksativno navedene u čl. 265. ZJN 2016.
Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

6.7.   Rok valjanosti ponude

Rok valjanosti ponude je od dana otvaranja ponuda (uključujući i dan otvaranja) do 30. 05. 2020.
Ponuditelj može na zahtjev središnjeg tijela za nabavu produžiti rok valjanosti svoje ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, središnje tijelo za nabavu je obvezno prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.
6.8.  Datum, vrijeme i mjesto javnog otvaranja ponuda

Rok za dostavu ponuda je  30. 01. 2020. do 12,00 sati. 

Dio/Dijelovi ponude koji se dostavlja/ju odvojeno od ponude mogu se poslati poštom preporučeno na adresu: Grad Zagreb, Ured za javnu nabavu, Avenija Dubrovnik 15, I kat, soba 105, 10020 Zagreb ili predati neposredno u sobu 105 na I. katu na istoj adresi.
Javno otvaranje ponuda obavit će se dana 30. 01. 2020. godine, u 12,00 sati, u Uredu za javnu nabavu, Avenija Dubrovnik 15, 10020 Zagreb, u dvorani 101 na I katu.
Javnom otvaranju ponuda smiju prisustvovati ovlašteni predstavnici ponuditelja i druge osobe. Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja. 
Ovlašteni predstavnici ponuditelja moraju svoje pisano ovlaštenje predati prije otvaranja ponuda. 
7.   OSTALE ODREDBE

7.1.   Dodatne informacije, objašnjenja ili izmjene u vezi s dokumentacijom o nabavi

Središnje tijelo za nabavu može izmijeniti ili dopuniti dokumentaciju o nabavi do isteka roka za dostavu ponuda.

Zahtjev za dodatnim informacijama, objašnjenje i/ili izmjenu dokumentacije vezane uz predmet nabave gospodarski subjekti mogu uputiti na elektroničku poštu: javna.nabava@zagreb.hr ili putem sustava Elektroničkog oglasnika javne nabave Republike Hrvatske (EOJN) modul Pitanja/Pojašnjenja dokumentacije o nabavi. U „Predmetu“ („Subject“) elektroničke pošte potrebno je upisati evidencijski broj nabave koji je naveden u dokumentaciji i pozivu za nabavu. U tekstu elektroničke pošte potrebno je navesti predmet nabave i evidencijski broj. Pod uvjetom da je zahtjev dostavljen pravodobno,  odgovor će se, sukladno članku 202. stavku 2. Zakona o javnoj nabavi (NN 120/16), staviti na raspolaganje svim gospodarskim subjektima putem internetskih stranica Elektroničkog oglasnika javne nabave Republike Hrvatske (https://eojn.nn.hr/Oglasnik/).

Zahtjev je pravodoban ako je dostavljen središnjem tijelu za nabavu najkasnije tijekom 8 (osmog) dana prije dana u kojem ističe rok za dostavu ponuda. 
Ukoliko je zahtjev dostavljen pravodobno, središnje tijelo za nabavu će odgovor, dodatne informacije i objašnjenja bez odgode, a najkasnije tijekom 6 (šestog) dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Središnje tijelo za nabavu će produžiti rok za dostavu ponuda u slučaju da dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom 6 (šestog) dana prije roka određenog za dostavu ponuda. 
7.2.  Vrste, sredstvo i uvjeti jamstva 
7.2.1.  Jamstvo za ozbiljnost ponude
Ponuditelj je dužan dostaviti jamstvo za ozbiljnost ponude u iznosu od 500.000,00 kn (petstotisućakuna). 
U slučaju zajednice gospodarskih subjekata, jamstvo mora glasiti na sve članove zajednice, a ne samo na jednog člana zajednice gospodarskih subjekata. Jamstvo mora sadržavati navod o tome da je riječ o zajednici gospodarskih subjekata.
Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. Zakona o javnoj nabavi, neprihvaćanja ispravka računske greške, odbijanja potpisivanja ugovora o javnoj nabavi ili nedostavljanja jamstva za uredno ispunjenje ugovora o javnoj nabavi.

Jamstvo za ozbiljnost ponude treba biti izdano u korist središnjeg tijela za nabavu (Grad Zagreb, Zagreb, Trg Stjepana Radića 1, OIB: 61817894937).

Jamstvo za ozbiljnost ponude mora biti u obliku bankarske garancije na poziv. Jamstvo mora biti bezuvjetno i s rokom valjanosti sukladnim roku valjanosti ponude. Gospodarski subjekt može dostaviti jamstvo koje je duže od roka valjanosti ponude.

Napomena: 

U tekstu bankarske garancije OBAVEZNO JE taksativno navesti SVIH prethodno naznačenih 5 SLUČAJEVA za koja se izdaje jamstvo: 

1. odustajanje ponuditelja od svoje ponude u roku njezine valjanosti, 

2. nedostavljanja ažuriranih popratnih dokumenata sukladno članku 263. Zakona o javnoj nabavi,
3. neprihvaćanja ispravka računske greške, 

4. odbijanja potpisivanja ugovora o javnoj nabavi, 

5. nedostavljanja jamstva za uredno ispunjenje ugovora o javnoj nabavi 
Jamstvo za ozbiljnost ponude dostavlja se u izvorniku, odvojeno od elektroničke dostave ponude, u papirnatom obliku, u zatvorenoj omotnici na kojoj su navedeni podaci o ponuditelju, s dodatkom: „Grad Zagreb, Ured za javnu nabavu, Avenija Dubrovnik 15, I. kat, soba 105, Predmet nabave AUTOBUSI NA POGON STLAČENIM PRIRODNIM PLINOM PUTEM FINANCIJSKOG LEASINGA, evidencijski broj nabave:2019-360 - Dio ponude koji se dostavlja odvojeno, NE OTVARAJ“, odnosno u skladu s točkom 6.2.2. dokumentacije o nabavi.
U slučaju zajednice gospodarskih subjekata jamstvo za ozbiljnost ponude može dostaviti jedan od članova zajednice gospodarskih subjekata.
Jamstvo za ozbiljnost ponude mora biti dostavljeno prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije. 

Umjesto jamstva za ozbiljnost ponude u obliku bankarske garancije, ponuditelj može dati novčani polog u traženom iznosu u korist računa, kako slijedi:

Primatelj uplate: 

Grad Zagreb 

IBAN: 
HR3423600001813300007

Model: 

HR68

Poziv na broj: 
9016-OIB uplatioca-01
Opis plaćanja pristojbe: 
obavezno navesti evidencijski broj postupka
Potvrdu o uplati novčanog pologa ponuditelji dostavljaju u sklopu e-ponude

7.2.2.  Jamstvo za uredno ispunjenje ugovora o javnoj nabavi

Odabrani ponuditelj s kojim će biti sklopljen ugovor o javnoj nabavi je obvezan u roku od 15 ( petnaest) dana od dana obostranog potpisa ugovora o javnoj nabavi, dostaviti Naručitelju jamstvo za uredno ispunjenje ugovora o javnoj nabavi za slučaj povrede ugovornih obveza u iznosu 10% (deset posto) od vrijednosti Ugovora (bez PDV-a). 

Jamstvo za uredno ispunjenje ugovora o javnoj nabavi podnosi se u izvorniku, u obliku bankarske garancije, koja mora biti neopoziva, bezuvjetna i plativa na prvi poziv u roku 8 (osam) dana, ili uplatom novčanog pologa u korist računa Naručitelja.
Jamstvo za uredno ispunjenje ugovora o javnoj nabavi mora biti valjano minimalno 30 dana duže od isteka roka izvršenja Ugovora.
U slučaju sklapanja ugovora o javnoj nabavi sa zajednicom gospodarskih subjekata, jamstvo za uredno ispunjenje ugovora o javnoj nabavi u cijelosti može dostaviti bilo koji član zajednice gospodarskih subjekata ili parcijalno s drugim članovima zajednice gospodarskih subjekata, pod uvjetom da jamstvo za uredno ispunjenje ugovora o javnoj nabavi mora iznositi 10% (deset posto) od vrijednosti Ugovora (bez PDV-a).

Jamstvo mora sadržavati navod o tome da je riječ o zajednici gospodarskih subjekata.

U slučaju ne dostavljanja jamstva za uredno ispunjenje ugovora o javnoj nabavi u ugovorenom roku, naručitelj ima pravo raskinuti ugovor i naplatiti jamstvo za ozbiljnost ponude, odnosno ima pravo naplatiti ugovornu kaznu.

U slučaju izmjene ugovora o javnoj nabavi za vrijeme njegova trajanja u smislu sklapanja dodatka ugovoru radi produženja roka izvršenja ugovora i/ili povećanja ugovorene cijene,  Ugovaratelj se obvezuje dostaviti novo jamstvo ili produženje istog u roku 7 (sedam) dana od dana obostranog potpisa dodatka ugovoru.

U slučaju da Ugovaratelj ne dostavi novo jamstvo sukladno navedenom, Naručitelj će naplatiti prvotno dostavljeno jamstvo za uredno ispunjenje ugovora za slučaj povrede ugovornih obveza odnosno ugovornu kaznu te ima pravo raskinuti Ugovor.

Jamstvo za uredno ispunjenje ugovora Naručitelj će vratiti Ugovaratelju nakon dostave jamstva za otklanjanje nedostataka u jamstvenom roku.

7.2.3.  Jamstvo za otklanjanje nedostataka u jamstvenom roku

Odabrani ponuditelj s kojim će biti sklopljen ugovor o javnoj nabavi  je dužan dostaviti jamstvo za otklanjanje nedostataka u jamstvenom roku, za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Navedeno jamstvo ugovaratelj je dužan dostaviti u roku 7 (sedam) dana od dana primopredaje robe na iznos od 10% (deset posto) od vrijednosti isporučene robe (bez PDV-a). 

Jamstvo za otklanjanje nedostataka u jamstvenom roku podnosi se u obliku zadužnice ovjerene po javnom bilježniku, važeće do isteka jamstvenog roka, ili uplatom novčanog pologa u korist računa Naručitelja.

U slučaju ne dostavljanja jamstva za otklanjanje nedostataka u jamstvenom roku u ugovorenom roku, Naručitelj ima pravo naplatiti jamstvo za uredno ispunjenje ugovora, odnosno ima pravo naplatiti ugovornu kaznu.

U slučaju sklapanja Ugovora sa zajednicom gospodarskih subjekata, jamstvo za otklanjanje nedostataka u jamstvenom roku u cijelosti može dostaviti bilo koji član zajednice gospodarskih subjekata ili parcijalno s drugim članovima zajednice gospodarskih subjekata, pod uvjetom da jamstvo za otklanjanje nedostataka u jamstvenom roku mora iznositi 10% (deset posto) od vrijednosti isporučene robe (bez PDV-a). 

Jamstvo za otklanjanje nedostataka u jamstvenom roku, Naručitelj će vratiti Ugovaratelju nakon isteka jamstvenog roka.
7.3.  Uradci ili dokumenti koji će se nakon završetka postupka javne nabave vratiti ponuditeljima

Neposredno nakon završetka postupka javne nabave, a najkasnije u roku od deset dana od dana potpisivanja ugovora o javnoj nabavi, odnosno, dostave jamstva za uredno izvršenje ugovora o javnoj nabavi, središnje tijelo za nabavu će svim ponuditeljima vratiti jamstvo za ozbiljnost ponude.
7.4.  Posebni i ostali uvjeti

Ugovaratelj se obvezan tijekom izvršenja ugovora o javnoj nabavi pridržavati primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Ne primjenjuju se trgovački običaji (uzance). 
Ako Ugovaratelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10 % od ukupno ugovorene vrijednosti. 

Naručitelj ima pravo na ugovornu kaznu u slučaju da Ugovaratelj ne ispuni bilo koju svoju ugovornu obvezu, ili ako zakasni s njezinim ispunjenjem ili ako je neuredno ispuni.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

Naručitelj ima pravo iznos ugovorne kazne odbiti od bilo koje privremene ili okončane situacije-računa ili naplatiti putem jamstva za uredno ispunjenje ugovora.

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne. 

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što Ugovaratelj mora dokazati.

Plaćanje ugovorne kazne ne oslobađa Ugovaratelja obveze izvršenja predmeta nabave.
Jamstveni rok

Jamstveni rok počinje teći od dana uredno izvršenih isporuka robe, odnosno obostranim potpisom zapisnika o primopredaji vozila 

Jamstvo na cijelo vozilo predstavlja jamstvo za kompletan autobus  koji daju proizvođači  i iznosi minimum 24 mjeseca, odnosno sukladno ponuđenom prema točki 6.5. dokumentacije o nabavi.

Jamstvo na pogonsku grupu obuhvaća motor, mjenjač, uključujući sve njihove komponente i upravljačke jedinice istih  i pogonske osovine s kardanom i  iznosi 24 mjeseca odnosno sukladno ponuđenom prema točki 6.5. dokumentacije o nabavi.
Postupanje u jamstvenom roku

-
Servisni centar Ugovaratelja vrši uslugu otklanjanja kvarova u jamstvenom roku što podrazumijeva otklanjanje svih kvarova po jamstvenim zahtjevima

-
U slučaju tehničke neispravnosti (kvara), Naručitelj pisanim putem obavještava servisni centar Ugovaratelja koji preuzima autobus, vrši otklanjanje kvara te vraća autobus Naručitelju

Ugovaratelj je obvezan u slučaju kvara na vozilu izvršiti popravak ili ukloniti vozilo u roku do 2 (dva) sata od poziva Naručitelja.

U slučaju da Ugovaratelj nije otklonio kvar do 2 (dva) sata od poziva Naručitelja a uklonio je vozilo sa prometnice ima vremensko razdoblje od 48 (četrdesetosam) sati za otklanjanje kvara od poziva Naručitelja, nakon čega mora isporučiti zamjensko vozilo istih ili sličnih karakteristika definiranih u dokumentaciji za nadmetanje.

Ukoliko se vozilo ne ukloni sa prometnice nakon 2 (dva) sata od poziva Naručitelja, tada Naručitelj organizira dovoz vozila u ovlašteni servis Ugovaratelja te naplaćuje trošak sukladno cjeniku pravne osobe koja je izvršila dovoz.

Temeljem opravdanog zahtjeva Ugovaratelja, Naručitelj može produžiti rok otklanjanja kvara ukoliko procjeni da se radi o složenijem kvaru koji iziskuje duže vrijeme popravka.

Odvoz autobusa u ovlašteni servis i dovoz vozila u sjedište Naručitelja, dužan je osigurati Ugovaratelj o svom trošku. U slučaju da autobus nije u voznom stanju, troškove vuče autobusa snosi Ugovaratelj.

Po završenom popravku, autobus će se smatrati ispravnim po primopredaji u sjedištu Naručitelja.

Temeljem opravdanog zahtjeva Ugovaratelja, Naručitelj može produžiti rok otklanjanja kvara ukoliko procjeni da se radi o složenijem kvaru koji iziskuje duže vrijeme popravka.

U slučaju da Ugovaratelj, u jamstvenom roku, ne otkloni kvar na autobusu pokriven jamstvom u roku od 2 radna dana od trenutka prijave kvara pisanim putem na dokaziv način, dužan je osigurati zamjenski autobus sličnih tehničkih karakteristika, u protivnom plaća naknadu od 4.000,00 kn bez PDV-a naručitelju, za svaki dan duži od 2 radna dana, osim ako je kvar uzrokovan krivnjom naručitelja i ako je odobren od strane naručitelja  temeljem opravdanog zahtjeva Ugovaratelja.

U slučaju da dođe do kvarova zbog kojih ukupna raspoloživost pojedinog autobusa padne ispod 70 dana u tromjesečju, ponuditelj je dužan platiti naknadu od 4.000,00 kn bez PDV-a za svaki dan umanjene raspoloživosti, osim ukoliko je kvar uzrokovan krivnjom naručitelja.

U slučaju da naručitelj temeljem opravdanog zahtjeva Ugovaratelja produžio rok otklanjanja kvara jer je procijenio da se radi o složenijem kvaru koji iziskuje duže vrijeme popravka, tada se naknada od 4.000,00 kn za svaki dan umanjenja raspoloživosti ne računa za one dane za koje je naručitelj dao dozvolu produljenja roka otklanjanja kvara. Obračun naknade za umanjenu raspoloživost vršit će se krajem tromjesečja.

Tijekom eksploatacije u jamstvenom roku, za slučaj iste serijske greške na najmanje tri (3) vozila od ukupnog broja vozila koja se nabavljaju, ponuditelj je dužan Naručitelju besplatno otkloniti grešku na svim vozilima nabavljenim ovim nadmetanjem (bez obzira što se kvar na nekim vozilima još nije utvrdio).
Gospodarski subjekt mora osigurati naručitelju mogućnost sudjelovanja u definiranju pojedinih rješenja koja nisu definirana tehničkom specifikacijom i uvid i kontrolu pri izradi autobusa onoliko puta koliko bude zahtijevao – minimalno dva puta od potpisa ugovora do isporuke autobusa. O izvršenim pregledima sastavit će se zapisnik koji će biti potpisan od strane zato ovlaštenih predstavnika naručitelja i isporučitelja. Ukoliko se pri pregledu utvrde odstupanja od tehničke specifikacije, sva odstupanja moraju biti otklonjena prije isporuke autobusa. Sve troškove pregleda u tijeku proizvodnje autobusa za dva predstavnika naručitelja snosi ponuditelj.

Gospodarski subjekt je dužan provesti instalaciju za samonaplatu prijevoza i sustava za nadzor i upravljanje prometom prema zahtjevu i schemama naručitelja.

Gospodarski subjekt je dužan omogućiti naručitelju pristup aplikativnom sustavu za pretraživanje  i naručivanje rezervnih dijelova u jamstvenom roku, bez naknade.

Proizvođač je dužan za ponuđene autobuse osigurati  proizvodnju  zamjenskih  dijelove i osigurati tehničku podršku ovlaštenih servisa minimalno 12 godina.

Ukoliko uvjeti nisu ispunjeni tijekom izvršenja ugovora koji su predmet nabave, naručitelj će raskinuti ugovor o javnoj nabavi i naplatiti jamstvo za uredno ispunjenje ugovora
Prilikom isporuke Isporučitelj je dužan:
- obaviti homologaciju vozila te dostaviti sve dokumente potrebne za registraciju vozila;

- dostaviti uputu za rukovanje autobusom na hrvatskom jeziku;

- dostaviti svu dokumentaciju potrebnu za servisiranje i održavanje na hrvatskom jeziku;

- dostaviti liste redovnih servisnih pregleda;

- dostaviti liste redovnih servisnih pregleda sa specifikacijom potrebnih dijelova i normativima vremena rada;

- dostaviti listu fluida potrebnih za redovno i izvanredno održavanje, s rokovima izmjene i/ili dopune;

- dostaviti popis ugrađenih agregata s originalnim kataloškim brojem proizvođača (disopzicijske liste);

- dostaviti listu specifičnih izvanrednih (korektivnih) radova prema statistici korektivnog održavanja

- dostaviti popis preporučenih najvažnijih brzo dotrajalih dijelova s podacima: naziv dijela, kataloški broj, količina i očekivana cijena;

- dostaviti katalog rezervnih dijelova;                                          

- dostaviti tehničke sheme vozila (električnih instalacija, zračnih i hidrauličnih instalacija);

- dostaviti radionički priručnik na hrvatskom jeziku;

- dostaviti softver i potreban hardver za dijagnostiku vozila i opreme;

- dostaviti odgovarajuću atestnu dokumentaciju za sve elemente vozila.

Naručitelj ili središnje tijelo za nabavu može nakon izvršnosti odluke o odabiru, a prije sklapanja ugovora, zatražiti od odabranog ponuditelja da u roku koji ne može biti kraći od 5 dana dostavi dokumente (potvrde, rješenja, suglasnosti ili drugi važeći dokument izdan od strane nadležnog tijela), kojima se dokazuje ispunjavanje uvjeta iz točke 7.7. dokumentacije o nabavi. 

Ukoliko traženi dokumenti nisu dostavljeni u zadanom roku, središnje tijelo za nabavu će smatrati da je ponuditelj odustao od svoje ponude te će postupiti sukladno odredbama članka 307. stavka 7. Zakona o javnoj nabavi.
Karakteristike financijskog leasinga:

Pravni vlasnik objekta leasinga je ponuditelj - davatelj leasinga, a ekonomski vlasnik je Naručitelj. 

Prijenos vlasništva vrši se automatski nakon otplate zadnje rate i svih ostalih dospjelih obveza po ugovoru o financijskom leasingu. Prilikom isporuke objekta leasinga Naručitelju se ispostavlja račun za objekt leasinga i troškove leasinga. 

Naručitelj kao troškove evidentira amortizaciju i troškove vezane uz ugovor o financijskom leasingu (kamate, jednokratnu naknadu). 

Naručitelj uplaćuje rate sukladno planu otplate. 

Za ukupno vrijeme trajanja ugovora o kupnji putem financijskog leasinga, Naručitelj ima neograničeno pravo korištenja objekta leasinga. U dogovoru sa davateljem leasinga Naručitelj ima pravo davanja objekta leasinga u podnajam trećim osobama. 

Naručitelj ima pravo prijevremeno otplatiti ugovor o financijskom leasingu plaćanjem ostatka vrijednosti glavnice za predmet nabave u trenutku prijevremene otplate. 

Za prijevremenu otplatu Naručitelj ne plaća naknadu. Naručitelj je dužan pisanim putem obavijestiti ponuditelja o prijevremenoj otplati najmanje 30 dana prije datuma prijevremene otplate.
Ukoliko je ugovaratelj stranac, njegovi zakonski zastupnici i/ili osobe zadužene za kontakt s naručiteljem i/ili traženi stručnjaci se moraju pridržavati važećih zakona i propisa koji reguliraju rad i boravak stranaca u Republici Hrvatskoj (Zakon o strancima (NN 130/11, 74/13, 69/17, 46/18)).

Isti moraju osigurati stalnu uslugu prevođenja na hrvatski jezik o svom trošku, ukoliko ne poznaju hrvatski jezik.

Prema Zakonu o javnoj nabavi određeni gospodarski subjekt tijekom izvršenja ugovora o javnoj nabavi može sudjelovati kao samostalni ponuditelj, kao član zajednice gospodarskih subjekata ili kao podugovaratelj odabranog ponuditelja.

7.5.  Rok za donošenje odluke 

Rok za donošenje odluke je 120 dana od dana isteka roka za dostavu ponuda.
Središnje tijelo za nabavu je odredilo duži rok od onog određenog Zakonom o javnoj nabavi (NN 120/16) jer se radi o složenijem predmetu nabave te u svezi kojeg se očekuje dugotrajniji postupak ocjene ponuda. Dodatno radi se o postupku s kriterijem odabira ekonomski najpovoljnije ponude što analizu čini opsežnijom te središnje tijelo za nabavu želi ostaviti dovoljno vremena za detaljnu analizu i ocjenu ponuda te bodovanje valjanih ponuda prema kriterijima za odabir ekonomski najpovoljnije ponude. Osim toga, Zakon o javnoj nabavi (NN 120/16) predviđa mogućnosti upotpunjavanja/pojašnjenja ponuda, obvezu traženja ispravka računske greške, pojašnjenja neuobičajeno niske ponude, zamjene podugovaratelja te subjekata na čiju se sposobnost ponuditelj oslanja ukoliko se utvrdi da kod njih postoje osnove za isključenje, mogućnost traženja ažuriranih popratnih dokumenata i sl. što sve znatno produljuje sam postupak pregleda i ocjene ponuda te je središnje tijelo za nabavu mišljenja da rok od 30 dana nije dovoljan za provedbu svih opisanih radnji. Rok od 120 dana je maksimalni rok te će središnje tijelo za nabavu, ukoliko bude moguće, odgovarajuću odluku donijeti i u kraćem roku.
7.6. Rok, način i uvjeti plaćanja

Naručitelj prihvaća e-račun.

Ponuditelj je obvezan od 1.7.2019. prema Naručitelju poslati isključivo eRačun.
Obračun i naplata izvršenih isporuka robe obavit će se nakon potpisom prihvaćenih računa od strane naručitelja, a sve temeljem jediničnih cijena iz ponudbenog troškovnika i stvarno izvršenih isporuka robe.
Ponuditelj mora svom računu obvezno priložiti račune svojih podugovaratelja koje je prethodno potvrdio.

Učešće 20% od bruto  nabavne vrijednosti predmeta leasinga plaća se sa počekom od 60 dana.

Vrijednost objekta leasinga plaća se u 60 mjesečnih rata, računajući od dana isporuke cijelog predmeta nabave, putem ispostavljenih računa ponuditelja (davatelja leasinga) sukladno otplatnom planu. 

Leasing rate su promjenjive ovisno o promjeni tečaja EUR-a. 

Prva rata leasinga se obračunava od prvog dana u mjesecu koji slijedi nakon mjeseca u kojemu je isporučen objekt leasinga.

Ponuditelj će ispostavljati račune za ostale rate financijskog leasinga Naručitelju najkasnije do 10-tog u mjesecu za tekući mjesec.

Ponuditelj će ispostavljati račune mjesečno za svako pojedino vozilo isporučeno Naručitelju, a u skladu s iskazanim mjesečnim ratama leasinga po pojedinom vozilu navedenom u Troškovniku, odnosno navedenim u otplatnom planu.

Račun za leasing ratu se ispostavlja u HRK po srednjem tečaju EUR-a Hrvatske narodne banke na dan ispostavljanja fakture. Račun se plaća u HRK po srednjem tečaju Hrvatske narodne banke. 

Plaćanje će se obavljati temeljem ispostavljenih računa u roku od 30 dana od dana ispostavljanja računa.

Primopredajni zapisnici za svako vozilo potpisani i ovjereni od strane odgovornih osoba predstavnika ponuditelja i naručitelja (Podružnice) preduvjet su za plaćanje prve leasing rate.

Kao jamstvo urednog izvršavanja plaćanja, Naručitelj će dati jednu zadužnicu u visini iznosa financiranja s propisanom solemnizacijom po javnom bilježniku, 3 vlastite akceptirane bjanko mjenice sa klauzulom „bez protesta“.

Davatelj leasinga nema pravo na obračun interkalarne kamate. 

Za zakašnjela plaćanja Ponuditelj ima pravo obračunati zateznu kamatu. Trošak opomene Ponuditelja se ne naplaćuje.
7.7. Uvjeti i zahtjevi koji moraju biti ispunjeni sukladno posebnim propisima ili stručnim pravilima
Sukladno predmetu nabave odabrani gospodarski subjekt koji će isporučiti robu mora imati odobrenje za obavljanje poslova leasinga.

Dakle, sukladno Zakonu o leasingu (NN 141/13), Ugovaratelj je, najkasnije u trenutku isporuke  robe i za cijelo vrijeme trajanja ugovora, u obvezi osigurati da gospodarski subjekt ispunjava uvjete propisane Zakonom o leasingu (NN 141/13), odnosno da posjeduje: Važeće odobrenje za obavljanje poslova leasinga sukladno članku 26. Zakona o leasingu (NN 141/13). 

Ako gospodarski subjekt u državi njegova sjedišta ne mora posjedovati određeno ovlaštenje kako bi mogao izvršiti ugovor ili dio ugovora, dostavlja izjavu da za izvršenje ugovora koji je predmet   nabave u državi njegova sjedišta ne mora posjedovati određeno ovlaštenje.
7.8. Rok za izjavljivanje žalbe na dokumentaciju o nabavi te naziv i adresa žalbenog tijela
Žalba se izjavljuje Državnoj komisiji za kontrolu postupaka javne nabave, Zagreb, Koturaška cesta 43/IV u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti središnjem tijelu za nabavu u roku za žalbu.
Žalba se izjavljuje u roku od 10 dana, i to od dana:

-
 objave poziva na nadmetanje, u odnosu na sadržaj poziva ili dokumentacije o nabavi

-
 objave obavijesti o ispravku, u odnosu na sadržaj ispravka

-
 objave izmjene dokumentacije o nabavi, u odnosu na sadržaj izmjene dokumentacije
- otvaranja ponuda u odnosu na propuštanje središnjeg tijela za nabavu da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
Za sve što nije regulirano dokumentacijom o nabavi primjenjuju se odredbe Zakona o javnoj nabavi  i podzakonski propisi doneseni temeljem istog.

